
Szuhai Viktor: 
megnyitom az Egészségügyi Szakmai Bizottság nyilvános ülését, köszöntöm a megjelenteket, és megállapítom, hogy jelen van 10 fő, a Bizottság határozatképes. Jegyzőkönyv hitelesítésére felkérem Némethné Koller Bernadettet. Sürgősségi indítvány nincs, kérdés és hozzászólás hiányában felteszem szavazásra a napirendet.                     
Az Egészségügyi Szakmai Bizottság 10 igen szavazattal, ellenszavazat és tartózkodás nélkül az alábbi határozatot hozta:
28/2026.(IX.23.) ESzB. számú határozat

Az Egészségügyi Szakmai Bizottság a bizottság ülésének napirendi pontjait az alábbiak szerint fogadta el:

Nyilvános ülés

1./
Javaslat Szombathely Megyei Jogú Város Önkormányzata 2026. évi költségvetéséről szóló 3/2026. (II.27.) önkormányzati rendelet II. számú módosításának megalkotására
előadó:

Stéger Gábor (a Közgazdasági és Adó Osztály vezetője)
meghívott:
 Gáspárné Farkas Ágota (könyvvizsgáló)

2./
 Javaslat a 11.számú és 13. számú házi gyermekorvosi körzetek rendelési idejének módosítására
előadó:

Vinczéné Dr. Menyhárt Mária (az Egészségügyi és Közszolgálati Osztály vezetője)
meghívott:
 Kovács Andrea (a Szombathelyi GESZ igazgatója)
3./
Javaslat iskolaorvosi feladatok ellátásával kapcsolatos döntés meghozatalára
előadó:

Vinczéné Dr. Menyhárt Mária (az Egészségügyi és Közszolgálati Osztály vezetője) 

meghívott: 
Kovács Andrea (a Szombathelyi GESZ igazgatója)

Felelős:

Szuhai Viktor, az Egészségügyi Szakmai Bizottság elnöke

Határidő: 
azonnal
17.02-kor Dr. Dul Zoltán megérkezik az ülésre, így a megjelentek száma 11 főre módosul.

1. Napirendi pont: Javaslat Szombathely Megyei Jogú Város Önkormányzata 2026. évi költségvetéséről szóló 3/2026. (II.27.) önkormányzati rendelet II. számú módosításának megalkotására
Szuhai Viktor: 
kérdés és hozzászólás hiányában felteszem szavazásra a határozati javaslatot.
Az Egészségügyi Szakmai Bizottság 11 igen szavazattal, ellenszavazat és tartózkodás nélkül az alábbi határozatot hozta:
29/2026.(IX.23.) ESzB. számú határozat

Az Egészségügyi Szakmai Bizottság a „Javaslat Szombathely Megyei Jogú Város Önkormányzata 2026. évi költségvetéséről szóló 3/2026. (II.27.) önkormányzati rendelet II. számú módosításának megalkotására” című előterjesztést megtárgyalta, és a rendelet-tervezetet a Közgyűlésnek elfogadásra javasolja.

Felelős:

Szuhai Viktor, Egészségügyi Szakmai Bizottság elnöke




(a végrehajtás előkészítéséért: 

                
 Stéger Gábor, a Közgazdasági és Adó Osztály vezetője)

Határidő: 
2026. szeptember 24.
Az Egészségügyi Szakmai Bizottság 11 igen szavazattal, ellenszavazat és tartózkodás nélkül az alábbi határozatot hozta:
30/2026.(IX.23.) ESzB. számú határozat

Az Egészségügyi Szakmai Bizottság a „Javaslat Szombathely Megyei Jogú Város Önkormányzata 2026. évi költségvetéséről szóló 3/2026. (II.27.) önkormányzati rendelet II. számú módosításának megalkotására” című előterjesztést megtárgyalta, és a határozati javaslatokat az előterjesztésben foglaltak szerint a Közgyűlésnek elfogadásra javasolja.

Felelős:

Szuhai Viktor, Egészségügyi Szakmai Bizottság elnöke




(a végrehajtás előkészítéséért: 

                
 Stéger Gábor, a Közgazdasági és Adó Osztály vezetője)

Határidő: 
2026. szeptember 24.
2. Napirendi pont: Javaslat a 11.számú és 13. számú házi gyermekorvosi körzetek rendelési idejének     módosítására
Szuhai Viktor:
kérdés és hozzászólás hiányában felteszem szavazásra a határozati javaslatot.
Az Egészségügyi Szakmai Bizottság 11 igen szavazattal, ellenszavazat és tartózkodás nélkül az alábbi határozatot hozta:
31/2026.(IX.23.) ESzB. számú határozat

Az Egészségügyi Szakmai Bizottság a 11. számú és a 13. számú házi gyermekorvosi körzetek rendelési idejének módosítására tett javaslatot megtárgyalta és – az SZMSZ a 66. § 13. pontja alapján, a Gazdasági és Jogi Bizottság 238/2026. (IX.21.) GJB számú határozatában megadott jóváhagyásával - az előterjesztés mellékletében foglalt szerinti tartalommal a rendelési idők módosításával egyetért.
Felelősök:
Szuhai Viktor, az Egészségügyi Szakmai Bizottság elnöke




(A végrehajtás előkészítéséért: 




Vinczéné Dr. Menyhárt Mária, az Egészségügyi és Közszolgálati Osztály vezetője

Kovács Andrea, a Szombathelyi Egészségügyi és Kulturális Intézmények Gazdasági Ellátó Szervezetének igazgatója)

Határidő: 
2026. október 1.
3. Napirendi pont: Javaslat iskolaorvosi feladatok ellátásával kapcsolatos döntés meghozatalára
Szuhai Viktor: 
 kérdés és hozzászólás hiányában felteszem szavazásra a határozati javaslatot.
Az Egészségügyi Szakmai Bizottság 11 igen szavazattal, ellenszavazat és tartózkodás nélkül az alábbi határozatot hozta:
32/2026.(IX.23.) ESzB. számú határozat

1. Az Egészségügyi Szakmai Bizottság a „Javaslat iskolaorvosi feladatok ellátásával kapcsolatos döntés meghozatalára” című előterjesztést megtárgyalta és javasolja a Közgyűlésnek, hogy hagyja jóvá a Dr. Gyüre Zsuzsanna házigyermekorvossal 2012. december 28. napján kötött három oldalú megállapodás 7.  pontjának törlését, és ezzel egyidejűleg a 286/2018. (X.25.) Kgy. számú határozattal jóváhagyott iskola-egészségügyi ellátásra vonatkozó finanszírozási megállapodás megszüntetését.

2. A Bizottság javasolja a Közgyűlésnek, értsen egyet azzal, hogy a 2026/2027. tanévtől a 7. számú gyermek háziorvosi körzet területén lévő Szombathelyi Játéksziget Óvodában, Szombathelyi Kőrösi Csoma Sándor Utcai Óvodában, valamint a Szombathelyi Reguly Antal Nyelvoktató Nemzetiségi Általános Iskolában, valamint a 15. számú házi gyermekorvosi körzet területén lévő Paragvári Utcai Általános iskolában az iskola-egészségügyi ellátást  a Szombathelyi Egészségügyi és Kulturális Intézmények Gazdasági Ellátó Szervezete által működtetett 11. sz. házi gyermekorvosi praxis lássa el, az iskolaorvosi feladatokra részmunkaidős gyermekorvos foglalkoztatásával.

3. A Bizottság javasolja a Közgyűlésnek, hogy kérje fel a Szombathelyi Egészségügyi és Kulturális Intézmények Gazdasági Ellátó Szervezetének igazgatóját, hogy a Dr. Gyüre Zsuzsanna házi gyermekorvossal 2012. december 28. napján kötött három oldalú megállapodás módosításához szükséges intézkedéseket tegye meg. 
Felelős:

Szuhai Viktor, az Egészségügyi Szakmai Bizottság elnöke



Dr. Nemény András, polgármester

                  

Dr. László Győző, alpolgármester



Dr. Károlyi Ákos, jegyző

(a végrehajtás előkészítéséért: 

Vinczéné dr. Menyhárt Mária, az Egészségügyi és Közszolgálati Osztály vezetője

Kovács Andrea, a GESZ igazgatója)
Határidő:
2026. szeptember 24.

Szuhai Viktor: 
további kérdés és hozzászólás hiányában lezárom a nyilvános ülést. Köszönöm a részvételt!
Szombathely, 2026. szeptember 24.
	/: Szuhai Viktor:/

                  a Bizottság elnöke
	                 /:Némethné Koller Bernadett:/

                           a Bizottság tagja

